**Приложение № 2 към чл. 6**

**(Изм. - ДВ, бр. 3 от 2006 г., изм. и доп. - ДВ, бр. 3 от 2011 г., изм. и доп. - ДВ, бр. 12 от 2016 г., в сила от 12.02.2016 г., изм. - ДВ, бр. 3 от 2018 г., изм. - ДВ, бр. 31 от 2019 г., в сила от 12.04.2019 г.)**

Информация за преценяване на необходимостта от ОВОС

1. **Информация за контакт с възложителя:**
2. **„ИТП 22“ ЕООД**,
3. **Резюме на инвестиционното предложение:**
4. **Характеристики на инвестиционното предложение:**

 **а) размер, засегната площ, параметри, мащабност, обем, производителност, обхват, оформление на инвестиционното предложение в неговата цялост;**

Инвестиционното предложение е свързано с „Обособяване на площадка за извършване на дейности с отпадъци от черни и цветни метали /ОЧЦМ/”. Инвестиционното предложение ще се реализира в поземлени имоти с идентификатори 06447.502.947 и 06447.502.948, с обща площ 2017м2., разположени в с. Брестник, с ЕКАТТЕ 06447, общ. Родопи, обл. Пловдив.

Площадката, предмет на инвестиционното намерение, попада в границите на цитираните имоти и е отдадена под наем, съгласно Договор от 31.05.2022г.. Имотите са разположени в с. Брестник, с ЕКАТТЕ 06447, общ. Родопи, обл. Пловдив. На територията на площадката ще се извършват дейности по събиране, съхранение и третиране на отпадъци от черни и цветни метали, формирани от дейността на юридически лица и от бита на физическите лица.

Дейностите по предварително третиране ще се състоят в сортиране, рязане и уплътняване на събраните метални отпадъци, с цел намаляване на обема им. Рязането на обемните отпадъците, ще се извършва посредством газови резаци или ръчни /механични, хидравлични или пневматични/ инструменти (ъглошлайфи и механични ножовки).

 От извършваните на площадката дейности, не се очаква образуването на опасни отпадъци. Събраните на площадката метални отпадъци, както и тези, образувани след нарязването или уплътняването им, ще бъдат съхранявани на площадката на места, обозначени с код и наименование, съгласно изискванията на законодателството. Събраните отпадъци ще се съхраняват до предаването им на фирми, притежаващи необходимите мощности и разрешителни, съгласно изискванията на чл.35 от ЗУО.

 При реализацията на инвестиционното предложение не се предвижда преустройство или конструктивни промени на територията на имотите, което да доведе до настъпване на съществени изменения и въздействие върху компонентите на околната среда.

 Площта и на двата имота, върху която ще се осъществява дейността с ОЧЦМ е покрита с трайно асфалтово покритие. Видно от приложената скица, устройствения статут на терена е определен „за друг вид производствен, складов обект“. Техническата инфраструктура и наличните пътни комуникации позволяват извършване на необходимите транспортни, товарни и обслужващи дейности на наетия терен.

 Теренът на площадката върху, който ще се извършват дейностите с ОЧЦМ, е съобразен с изискванията към площадките, съоръженията и инсталациите за временно съхранение на отпадъци, определени с Приложение №2 към чл.12 от Наредбата за изискванията за третиране и транспортиране на производствени и опасни отпадъци. В съответствие с тези изисквания площадката е оградена и охраняема, с осигурено видеонаблюдение. Предвидени са необходимите информационни табели за предназначението на площадката, вида на отпадъците, фирмата експлоатираща площадката и работното време.

 За целите на инвестиционното предложение ще се използва съществуващата техническа инфраструктура и не се налага изграждането на нова. Транспортният достъп до площадката е осигурен чрез съществуващи пътища.

 На площадката ще се извършва събиране и предварително третиране на ОЧЦМ. За извършваните дейности ще се изготвят и поддържат изискващите се отчетни документи. Отчитането и информацията, относно дейностите извършвани от фирмата, ще става по реда определен в Наредба №1 за реда и образците, по които се предоставя информация за дейностите по отпадъци.

 Инвестиционното намерение няма да окаже отрицателно въздействие върху компонентите на околната среда. Реализацията му ще бъде в съответствие с изискванията на нормативната уредба по околна среда.

При реализацията на инвестиционното предложение не е необходимо изграждане на допълнителна инфраструктура, което да окаже значително отрицателно въздействие върху компонентите на околната среда. Ще се използва съществуващата улична мрежа. Не се предвиждат изкопни работи.

 Водоснабдяването , канализацията и електрозахранването на обекта са съществуващи.

**б) взаимовръзка и кумулиране с други съществуващи и/или одобрени инвестиционни предложения;**

Инвестиционното предложение засяга единствено дейността на „ИТП 22“ ЕООД и няма пряка връзка с други съществуващи и/или одобрени инвестиционни предложения в района. Площадката предмет на настоящото ИП, ще се експлоатира от фирма „ИТП 22“ ЕООД на база сключен договор за наем. Площадката е ситуирана в поземлени имоти с идентификатори 06447.502.947 и 06447.502.948, с обща площ 2017м2., разположени в с. Брестник, с ЕКАТТЕ 06447, общ. Родопи, обл. Пловдив.

На този етап няма информация относно други планове за бъдещо използване на имотите, разположени извън границата на площадката, обект на настоящото ИП.

Към момента в района не са реализирани други инвестиционни предложения идентични с настоящото, поради което не се очаква кумулативно въздействие. Представени са скици на имотите, от които е видно, че статута на терените е „за друг вид производствен, складов обект“.

**в) използване на природни ресурси по време на строителството и експлоатацията на земните недра, почвите, водите и на биологичното разнообразие;**

При реализацията на инвестиционното предложение на територията на имотите, не се предвижда извършване на строителство. Площадката е оградена, охраняема, с осигурен контролно - пропускателен пункт и инфраструктура. Непосредствено след входа, има изградена офис сграда с площ от 16м2, с включен санитарен възел.

Техническата инфраструктура и наличните пътни комуникации позволяват извършване на необходимите транспортни и товарни и обслужващи дейности на наетия терен.

При реализацията на инвестиционното предложение не се налага изграждане на нова пътна инфраструктура. Не се предвиждат изкопни работи. Теренът на имотите е покрит с трайно асфалтово покритие.

Експлоатацията на обекта не е свързана с използването на природни ресурси. По време на експлоатацията ще се използват основно вода за питейно - битови нужди и ел. енергия.

Водоснабдяването, канализацията и електрозахранването на обекта са съществуващи.

**г) Генериране на отпадъци - видове, количества и начин на третиране, и отпадъчни води;**

При извършване на дейностите с отпадъци от черни и цветни метали, ще се формират единствено неопасни метални отпадъци, получени в резултат на предварителното третиране /нарязването, уплътняването/. Не се очаква формирането на опасни отпадъци.

Събраните на площадката отпадъци, ще бъдат съхранени временно на подходящи за целта места, съгласно изискванията на ЗУО /Закон за управление на отпадъците, ДВ. Бр.53/2012г./ и подзаконовата нормативна уредба в областта на екологичното законодателство.

Територията на площадката, ще бъде организирана по начин, подходящ за извършването на дейността с черни и цветни метали и осигуряващ безпроблемното и обслужване.

Местата за съхранение на приетите отпадъци, ще бъдат обособени и обозначени с код и наименование, съгласно изискванията на Наредба № 2 за класификация на отпадъците, ще бъдад осигурени съдове, обезпечаващи разделното събиране и временното съхранение на генерираните отпадъци.

Събраните на площадката отпадъци, както и отпадъците, получени в резултат на дейностите по предварително третиране, ще се предават на фирми, притежаващи необходимите разрешителни по чл.35 от ЗУО.

При експлоатацията на обекта, ще се използват наличните санитарно – битови помещения. Формираните битово-фекалните отпадъчни води се отвеждат в съществуваща канализационна мрежа.

**д) Замърсяване и вредно въздействие; дискомфорт на околната среда;**

 Реализацията на инвестиционното намерение – „Обособяване на площадка за извършване на дейности с ОЧЦМ с обща площ от 2017м2”, обхващаща територията на поземлени имоти с идентификатори 06447.502.947 и 06447.502.948, разположени в с. Брестник с ЕКАТТЕ 06447, общ. Родопи, обл. Пловдив, не е свързана с изкопно-насипни, транспортни и строително-монтажни дейности.

 Отпадъците, които ще се получават по време на експлоатацията на обекта, ще бъдат третирани в съответствие с изискванията на ЗУО (ЗУО, ДВ. Бр.53 от 2012г.).

**е) риск от големи аварии и/или бедствия, които са свързани с инвестиционното предложение;**

При изграждането и експлоатацията на инвестиционното предложение, предвид естеството на предвижданите дейности, не се очаква и няма вероятност от възникване на риск от големи аварии и / или бедствия.

**ж) рисковете за човешкото здраве поради неблагоприятно въздействие върху факторите на жизнената среда по смисъла на § 1, т. 12 от допълнителните разпоредби на Закона за здравето.**

По смисъла на § 1, т. 12 от допълнителните разпоредби на Закона за здравето, "Факторите на жизнената среда" са:

* води, предназначени за питейно-битови нужди;
* води, предназначени за къпане;
* минерални води, предназначени за пиене или за използване за профилактични, лечебни или за хигиенни нужди;
* шум и вибрации в жилищни, обществени сгради и урбанизирани територии;
* йонизиращи лъчения в жилищните, производствените и обществените сгради; (изм. - ДВ, бр. 41 от 2009 г., в сила от 02.06.2009
* нейонизиращи лъчения в жилищните, производствените, обществените сгради и урбанизираните територии;
* химични фактори и биологични агенти в обектите с обществено предназначение;
* курортни ресурси;
* въздух.

Реализирането на инвестиционното намерение по никакъв начин не би могло да окаже неблагоприятно въздействие върху факторите на жизнената среда. Предвидената чрез инвестиционното намерение дейност няма да доведе до извънредна и/или свръх експлоатация на природни ресурси.

1. **Местоположение на площадката, включително необходима площ за временни дейности по време на строителството**.

Инвестиционното намерение за „Обособяване на площадка за извършване на дейности с ОЧЦМ” ще се реализира на площадка, която е в границите на поземлени имоти (ПИ) с идентификатори: 06447.502.947 и 06447.502.948, разположени в с. Брестник с ЕКАТТЕ 06447, общ. Родопи, обл. Пловдив.

Общата площ на имота е 2017м2.

За инвестиционния процес не се предвижда извършване на строителни работи и намесата на строителна механизация.

**3. Описание на основните процеси (по проспектни данни), капацитет, включително на съоръженията, в които се очаква да са налични опасни вещества от приложение № 3 към ЗООС.**

 При реализацията на инвестиционното намерение, свързано с „Обособяване на площадка за извършване на дейности с ОЧЦМ с обща площ от 2017м2” не се очаква да са налични опасни вещества от приложение № 3 към ЗООС.

**4. Схема на нова или промяна на съществуваща пътна инфраструктура.**

При реализацията и последващата експлоатация на инвестиционното предложение ще се използва съществуващата пътно - транспортна инфраструктура, която осигурява достъп до площадката.

**5. Програма за дейностите, включително за строителство, експлоатация и фазите на закриване, възстановяване и последващо използване.**

Реализацията и последващата експлоатация на ИП е свързана с получаване на необходимите документи, регламентиращи дейността, в съответствие със законодателство по управление на отпадъците.

 Характерът на инвестиционното предложение не предполага закриване, възстановяване на терена с цел последващо използване.

**6. Предлагани методи за строителство.**

На територията на площадката не е предвидено извършване на строителни дейности.

**7. Доказване на необходимостта от инвестиционното предложение.**

Местоположението на терена е подходящо за реализиране на инвестиционното предложение, поради следните причини:

* площадката е разположена на удобна локация, позволяваща безпроблемно осъществяване на предвидените с ИП дейности;
* изградената техническата инфраструктура и наличните пътни комуникации, обезпечават извършването на необходимите транспортни товарни и обслужващи дейности.

**8. План, карти и снимки, показващи границите на инвестиционното предложение, даващи информация за физическите, природните и антропогенните характеристики, както и за разположените в близост елементи от Националната екологична мрежа и най-близко разположените обекти, подлежащи на здравна защита, и отстоянията до тях.**

 Инвестиционното намерение за „Обособяване на площадка за извършване на дейности с ОЧЦМ с обща площ от 2017м2” ще се реализира на площадка, която е в границите на поземлени имоти (ПИ) с идентификатори 06447.502.947 и 06447.502.948, разположени в с. Брестник с ЕКАТТЕ 06447, общ. Родопи, обл. Пловдив.

Площадката, предмет на инвестиционното предложение, не попада в границите на защитени територии по смисъла на Закона за защитените територии, както и в границите на защитените зони по смисъла на Закона за биологичното разнообразие. Най – близко разположената защитена зона е с код: BG0001033, „Брестовица”, защитена зона по директивата за местообитанията, приета със Заповед No.РД-381 от 15.05.2020 г., публикувана в ДВ, бр. 50 от 15.05.2020г.

Реализацията и бъдещата експлоатация на ИП, не предполага проявата на невъзстановими последици върху обкръжаващата среда. Предвид характеристиките на инвестиционното предложение /обем, площ мащаб, генерирани емисии, продължителност на осъществяване и др./, както и разположението му в урбанизирана територия със статут на терена „за друг вид производствен, складов обект“, не се предполага пряко или не пряко въздействие върху заобикалящата го околна среда и най-близко разположената защитена зона - BG0001033, „Брестовица”.

Характерът на ИП не е свързан с въздействие върху обекти, подлежащи на здравна защита - детски градини, обекти за производство на храни, болници, санаториуми и др.

**9. Съществуващо земеползване по границите на площадката или трасето на инвестиционното предложение.**

Инвестиционното предложение ще бъде реализирано в границите на поземлени имоти (ПИ) с идентификатори: 06447.502.947 и 06447.502.948, разположени в с. Брестник с ЕКАТТЕ 06447, общ. Родопи, обл. Пловдив. Площадката е оградена, охраняема, с осигурен контролно - пропускателен пункт и инфраструктура. Непосредствено след входа, има изградена офис сграда с площ от 16м2, с включен санитарен възел.

Към ИП са приложени скици на имотите, от които е видно че, устройствения статут на терените е определен „за друг вид производствен, складов обект“.

Инвестиционното предложение няма да засегне ползватели или собственици на земи, разположени в съседство.

**10. Чувствителни територии, в т.ч. чувствителни зони, уязвими зони, защитени зони, санитарно-охранителни зони около водоизточниците и съоръженията за питейно-битово водоснабдяване и около водоизточниците на минерални води, използвани за лечебни, профилактични, питейни и хигиенни нужди и др.; Национална екологична мрежа.**

В близост до терена, обект на настоящото ИП, няма чувствителни зони, уязвими зони, санитарно-охранителни зони около водоизточниците и съоръженията за питейно-битово водоснабдяване и около водоизточниците на минерални води, използвани за лечебни, профилактични, питейни и хигиенни нужди.

Най-близко разположената защитена зона е BG0001033, „Брестовица”.

 От реализацията на ИП не се очаква отрицателно въздействие върху предмета и целите на опазване на защитената зона.

**11. Други дейности, свързани с инвестиционното предложение (например добив на строителни материали, нов водопровод, добив или пренасяне на енергия, жилищно строителство).**

Не се налага добив на строителни материали.

В етапа на реализация на инвестиционното предложение за „Обособяване на площадка за извършване на дейности с ОЧЦМ с обща площ от 2017м2” не е предвидено извършване на земни работи;

Площадката, в границите на която ще се реализира ИП е оградена, охраняема, с осигурен контролно - пропускателен пункт. При реализацията на инвестиционното предложение не се налага изграждане на нова пътна инфраструктура, ще се използва съществуващата пътна мрежа.

Водоснабдяването , канализацията и електрозахранването на обекта са съществуващи.

**12. Необходимост от други разрешителни, свързани с инвестиционното предложение.**

Инвестиционното предложение ще се реализира след получаване на съответните разрешителни документи по ЗУО, издадени в съответствие със законодателството.

**III. Местоположение на инвестиционното предложение, което може да окаже отрицателно въздействие върху нестабилните екологични характеристики на географските райони, поради което тези характеристики трябва да се вземат под внимание, и по-конкретно:**

**1. Съществуващо и одобрено земеползване;**

Инвестиционното предложение е свързано с „Обособяване на площадка за извършване на дейности с ОЧЦМ с обща площ от 2017м2”. Поземлените имоти (ПИ) с идентификатори: 06447.502.947 и 06447.502.948, върху които ще бъде реализирано инвестиционното предложение, са с площ 2017м2 и са разположени в с. Брестник с ЕКАТТЕ 06447, общ. Родопи, обл. Пловдив. Площадката, обект на настоящото ИП ще се експлоатира от фирма „ИТП 22“ ЕООД на база сключен договор за наем, приложени към настоящата преписка.

**2. Мочурища, крайречни области, речни устия;**

На територията, на която ще се реализира инвестиционното предложение не са налични мочурища, крайречни области, речни устия.

**3. Крайбрежни зони и морска околна среда;**

Теренът върху, който ще се реализира инвестиционното предложение попада на територията на Южна България, с. Брестник, общ. Родопи, обл. Пловдив.

Площадката не е разположена в крайбрежни зони и морска околна среда.

**4. Планински и горски райони;**

Имотът е разположен в равнинен терен, в близост до планински и горски райони.

**5. Защитени със закон територии;**

Инвестиционното намерение за „Обособяване на площадка за извършване на дейности с ОЧЦМ с обща площ от 2017м2” ще се реализира на площадка, която е в границите на поземлении имоти (ПИ) с идентификатори: 06447.502.947 и 06447.502.948, разположени в с. Брестник с ЕКАТТЕ 06447, общ. Родопи, обл. Пловдив.

Площадката, предмет на инвестиционното предложение, не попада в границите на защитени територии по смисъла на Закона за защитените територии, както и в границите на защитените зони по смисъла на Закона за биологичното разнообразие. Най – близко разположената защитена зона е с код: BG0001033, „Брестовица”, защитена зона по директивата за местообитанията, приета със Заповед No.РД-381 от 15.05.2020 г., публикувана в ДВ, бр. 50 от 15.05.2020г. и не граничи със защитени със закон територии.

 Устройствения статут на терените е определен „за друг вид производствен, складов обект“ и изключва наличието на дървесна растителност, която е обект на законодателна защита. Няма данни за наличието на условия за местообитания на животни и птици.

**6. Засегнати елементи от Националната екологична мрежа;**

 Инвестиционното предложение няма да засегне приоритетни местообитания и видове.

**7. Ландшафт и обекти с историческа, културна или археологическа стойност;**

 При реализацията на Инвестиционното предложение не се очаква промяна в ландшафта и засягане на обекти с историческа, културна или археологическа стойност.

**8. Територии и/или зони и обекти със специфичен санитарен статут или подлежащи на здравна защита.**

Характерът на ИП не е свързан с въздействие върху обекти, подлежащи на здравна защита - детски градини, обекти за производство на храни, болници, санаториуми и др.

**IV. Тип и характеристики на потенциалното въздействие върху околната среда, като се вземат предвид вероятните значителни последици за околната среда вследствие на реализацията на инвестиционното предложение:**

**1. Въздействие върху населението и човешкото здраве, материалните активи, културното наследство, въздуха, водата, почвата, земните недра, ландшафта, климата, биологичното разнообразие и неговите елементи и защитените територии.**

а/ Въздействие върху хората и тяхното здраве

Основните параметри на работната среда и инфраструктурата могат да бъдат дефинирани по следния начин:

* човешки фактори - организационни психологически;
* физически фактори - механични, акустични, електрически, йонизиращи, вибрационни и други;
* материални фактори - сгради, съоръжения, работни пространства, поддържащи услуги – транспорт и средства за комуникация ;

Въздействието върху хората и тяхното здраве може да възникне:

- по време на работа - опасност от физически травми;

- при негативно въздействие върху един или няколко компонента на околната среда в резултат от предвижданата дейност.

 Дружеството-наемател, ще осъществява предвидените дейности с цел осигуряване на здравословни и безопасни условия на труд .

б/ Въздействие върху земеползването:

Реализирането и експлоатацията на инвестиционното предложение няма да доведе до промени или нарушаване на земеползването на околните имоти.

в/ Въздействие върху материалните активи:

При реализацията на инвестиционното предложение не се засягат материални активи на други собственици.

г/ Атмосфера и атмосферен въздух

В хода на реализацията на инвестиционното предложение и последващата експлоатация на обекта, не се очаква наличие на организирани и неорганизирани източници на емисии, изпускани в атмосферния въздух по смисъла на Закона за чистотата на атмосферния въздух /ДВ, бр.41 от 1999г./

**д/ Води**

Водозахранването и канализацията на обекта, е изпълнено от съществуващи инфраструктурни обекти в района.

е/ Земни недра, минерално разнообразие, почви и ландшафт

Характерът на инвестиционното предложение не е свързано с промяна на вида, състава и характеристиката на земните недра и ландшафта и не предвижда добив на подземни богатства. В района на площадката няма установени подземни богатства със стопанско предназначение.

ж/ Биоразнообразие и неговите елементи

Опазването на този компонент се извършва съгласно „Закон за биологичното разнообразие”/Обн. ДВ. бр.77 от 9 Август 2002г., посл. изм. и доп./

Реализацията на инвестиционното предложение не е свързана с:

* Унищожаване на отделни площи, покрити с тревни или дървесни видове, няма да се унищожат природни местообитания и растителни видове, които да не са широко разпространени в околността.
* Унищожаване на видове от флората и фауната, включително и на видове с висока консервационна значимост.

С реализацията си, инвестиционното намерение не би могло да окаже негативно въздействие върху биоразнообразието в района.

з/ Защитени територии на единични и групови недвижими културни ценности

При реализация на инвестиционното предложение няма да бъдат засегнати единични или групови недвижими културни ценности. В близост до площадката няма информация за наличие на такива.

и/ Рискови енергийни източници – шумове, вибрации, радиации:

Реализирането на инвестиционното намерение не води до емитиране на рискови енергийни източници - шумове, вибрации, радиации.

**2. Въздействие върху елементи от Националната екологична мрежа, включително на разположените в близост до инвестиционното предложение.**

С реализацията на инвестиционното предложение не се очаква въздействие върху елементи от Националната екологична мрежа**.**

**3. Очакваните последици, произтичащи от уязвимостта на инвестиционното предложение от риск от големи аварии и/или бедствия.**

При изграждането и експлоатацията на инвестиционното предложение, предвид естеството на предвижданите дейности, не се очаква и няма вероятност от възникване на риск от големи аварии и / или бедствия.

**4. Вид и естество на въздействието (пряко, непряко, вторично, кумулативно, краткотрайно, средно и дълготрайно, постоянно и временно, положително и отрицателно).**

Въздействието при реализацията и експлоатацията на настоящото инвестиционно предложение, съгласно приетите критерии ще е следното:

* Незначително, като въздействие и като ефект;
* Без кумулативен ефект;

**5. Степен и пространствен обхват на въздействието - географски район; засегнато население; населени места (наименование, вид - град, село, курортно селище, брой на населението, което е вероятно да бъде засегнато, и др.).**

При реализацията на инвестиционното предложение не се очаква въздействие върху населението и разположеното в съседство населено място.

**6. Вероятност, интензивност, комплексност на въздействието.**

Не се предвижда възникване на комплексност на въздействието, в съчетание с реализацията на други ИП в непосредствена близост и засягане на защитени зони и други природни територии. Не са налице в близост санитарно-охранителни и хигиенни зони, подлежащи на здравна защита.

**7. Очакваното настъпване, продължителността, честотата и обратимостта на въздействието.**

Продължителността на въздействие е в периода на експлоатация на обекта;

Честота на въздействие – ниска;

Въздействието ще бъде продължително, непрекъснато, но без очаквани значителни отрицателни изменение в компонентите на ОС.

**8. Комбинирането с въздействия на други съществуващи и/или одобрени инвестиционни предложения.**

Настоящото инвестиционно намерение, предвид характера си, не предполага комбинирано въздействие с други съществуващи и/или одобрени инвестиционни предложения.

**9. Възможността за ефективно намаляване на въздействията.**

Възможностите за ефективно намаляване на въздействията при бъдещата експлоатация на инвестиционното предложение са насочени към опазване на околните терени от замърсяване и увреждане.

**10. Трансграничен характер на въздействието.**

В резултат от реализация и последващата експлоатация на инвестиционното предложение не се очаква да има трансграничен характер на въздействие.

**11. Мерки, които е необходимо да се включат в инвестиционното предложение, свързани с избягване, предотвратяване, намаляване или компенсиране на предполагаемите значителни отрицателни въздействия върху околната среда и човешкото здраве.**

 За предотвратяване и намаляване на отрицателни въздействия върху околната среда и човешкото здраве по време на експлоатацията на ИП ще бъдат предприети следните мерки:

* Използване на вода за питейно битови нужди от изградената водоснабдителна система.
* Отвеждане на формираните битово-фекални отпадъчни води в изградена канализационна система на населеното място;
* Осигуряване на квалифициран персонал при експлоатацията на бъдещия обект;
* Спазване на законовите и нормативни изисквания за осигуряване на здравословни и безопасни условия на труд;
* Спазване на законовите и нормативни изисквания за пожарна и аварийна безопасност;
* Финансово обезпечаване на дейността.

Предвидената чрез инвестиционното намерение дейност няма да доведе до извънредна и/или свръхексплоатация на природни ресурси. Реализирането на инвестиционното намерение не води до изпускане на вредни емисии, шум и/или друг източник на негативно въздействие.

**Реализирането на инвестиционното намерение по никакъв начин не би могло да окаже значителни отрицателни въздействия върху околната среда и човешкото здраве.**

**V. Обществен интерес към инвестиционното предложение.**

В изпълнение на чл.4 от Наредбата за ОВОС, Възложителят е информирал засегнатото население.

До настоящия момент няма проявен обществен интерес.

**.**

 **Инвеститор: .....................................................**